Landsrettens dom ændres, således at appelindstævnte skal betale 15.000 kr. til appellanten med procesrente fra den 9. juli 2020
Ret: Højesteret (3. instans)
Faggruppe: Civilsag — Almindelig civil sag
Sagsemner: Retspleje og civilproces;
Strafferet og -proces;

/

Tortgodtgørelse for ærekrænkelse

Tortgodtgørelse for ærekrænkelse fastsat til 15.000 kr.

Sag BS-15047/2022-HJR
Dom afsagt den 18. august 2023

Appellant, tidligere Forurettede 3
mod
Appelindstævnte, tidligere Tiltalte

Appelindstævnte, tidligere Tiltalte blev i byretten dømt for bl.a. ærekrænkelse ved under en
demonstration ved anvendelse af mikrofon og højttalere at have henvendt sig til Appellant, tidligere
Forurettede 3 og udtalt: ”Og den muslimske somaliske kvinde, der står der, som jeg har bemærket
mange gange på Istedgade, hvor hun stiller sig til rådighed for kunder. Ja dig! Undskyld jeg taler ikke
neger. Nu skal jeg sige det på neger bububu. Nu forstår du det” eller lignende. Ved dommen blev
Appelindstævnte, tidligere Tiltalte pålagt at betale tortgodtgørelse til Appellant, tidligere Forurettede 3.

For Højesteret angik sagen udmålingen af tortgodtgørelsen. Højesteret udtalte, at tortgodtgørelse skal
fastsættes ud fra et samlet skøn under hensyn til krænkelsens grovhed, handlingens beskaffenhed og
omstændighederne i øvrigt. Derudover udtalte Højesteret, at der skal henses til, at en lovændring, der
trådte i kraft i 2019, havde til hensigt at forhøje tortgodtgørelsesniveauet i sager om freds- og
ærekrænkelser med – som udgangspunkt – tre gange.

Højesteret fastsatte tortgodtgørelsen til 15.000 kr. Højesteret lagde vægt på, at udtalelsen blev fremsat
under en demonstration med ganske få deltagere, og at der for Højesteret var enighed om, at man ikke
kunne se Appellant, tidligere Forurettede 3 på den video, der indgik i sagen.

Landsretten var nået til et andet resultat.